Coordenadas: 37°45′46″N 122°27′29″O﻿ / ﻿37.76278, -122.45806

A **Universidade de California, San Francisco** (UCSF) é unha das universidades do sistema da Universidade de California, localizada na cidade de San Francisco.

Historia
--------

A Universidade de California en San Francisco remonta a súa historia a Hugh Toland, un cirurxián de Carolina do Sur que tivo un grande éxito e riqueza despois de mudarse a San Francisco en 1852. Unha escola anterior, o "Cooper Medical College" da Universidade do Pacífico (fundada en 1858), entrou nun período de incerteza en 1862 cando morreu o seu fundador, Elias Samuel Cooper.

En 1864 Toland fundou unha nova Escola de Medicina, "Toland Medical College", e a Facultade do "Cooper Medical College" optou por suspender as operacións e unirse á nova Escola.

A Universidade de California foi fundada o 23 de marzo de 1868, coa promulgación da súa Lei Orgánica. A Sección 8 da Lei Orgánica autorizou ao Consello de Rexentes a afiliar á Universidade de California a colexios profesionais independentes e autosuficientes. En 1870, a Facultade de Medicina de Toland comezou a negociar unha afiliación á nova universidade pública.

En marzo de 1873, os administradores do "Toland Medical College" trasladárono aos rexentes da Universidade de California, e converteuse no Departamento de Medicina da Universidade de California.

Actividades
-----------

A misión de UCSF é a de servir como unha "universidade pública dedicada a salvar vidas e mellorar a saúde." O Centro Médico da UCSF está continuamente clasificado entre os 10 mellores hospitais dos Estados Unidos por *US News & World Report*, que tamén clasificou o seu programa de coidado médico para a SIDA en primeira posición no país.

Entre os dez *campus* da Universidad de California, é o único dedicado exclusivamente á educación de posgrao en Ciencias da Saúde e Biomedicina.

Está recoñecida como unha das grandes facultades de Medicina dos Estados Unidos.

Algúns dos centros de tratamento da UCSF inclúnen transplantes de ril e de fígado, radioloxía, neurocirurxía, neuroloxía, oncoloxía, oftalmoloxía, terapia xénica, saúde da muller, cirurxía fetal, pediatría e medicina interna.

Tamén é coñecida porque o seu investigador e profesor Stanley B. Prusiner, director do Instituto de Enfermidades Neurodexenerativas da Universidade, descubriu en 1982 os prións, causantes, entre outras, da enfermidade de Creutzfeldt-Jakob e da enfermidade das vacas tolas (encefalopatía esponxiforme bovina), polo que, en 1997 foille outorgado o Premio Nobel de Fisioloxía ou Medicina.

Notas
-----

1. ↑  Hugh Huger Toland (1806-1880) "A History of UCSF". University of California, San Francisco.
2. 1 2  "The Origins of the University of California and Affiliated Colleges". University of California, San Francisco.
3. 1 2  Stadtman, Verne A. (1970): *The University of California, 1868–1968*. New York: McGraw-Hill. pp. 125–141.
4. ↑  Ver Statutes of Calif "The Origins of the University of California and Affiliated Colleges". University of California San Francisco.ornia.
5. ↑  "The Origins of the University of California and Affiliated Colleges". University of California, San Francisco.
6. ↑  "UCSF Schools Earn Top Rankings in 2017 US News Survey". UC San Francisco.
7. ↑  "Health". *U.S. News & World Report L.P.*
8. ↑  "University of California, San Francisco". 16 de xullo de 2015.
9. ↑  "UCSF Leads in Academic Rankings, NIH Funding – California Life Sciences Association". 28 de marzo de 2011. Arquivado do orixinal o 20 de setembro de 2017. Consultado o 15 de setembro de 2022.
10. 1 2  Stanley B. Prusiner. Biografía en *nobelprize.org*. Consultado o 15 de setembro de 2022.

Véxase tamén
------------

### Outros artigos

* Universidade de California

|  |  |
| --- | --- |
| Control de autoridades | 
* Wd: Q1061104
* WorldCat
* VIAF: 154407301
* BNF: 12005157w
* GeoNames: 7231651
* GNIS: 2370736
* Google Maps: 6262617438594736725
* GRID: grid.266102.1
* ISNI: 0000000122976811
* LCCN: n81063172
* MAG: 180670191
* NKC: xx0086534
* QS: ID
* SUDOC: 028161629
* THE: ID
* U-Multirank: ID

 |